
             Előterjesztés – 2.3.
Nagymaros Város Önkormányzatának az Önkormányzat Szervezeti és

Működési Szabályzatáról szóló 7/2024. (X.9.) önkormányzati rendelete alapján

A napirendet tárgyaló ülés dátuma:
2026. július 30.
A napirendet tárgyaló ülés:
Képviselő-testület

Az előterjesztést készítette:
aljegyző
Előterjesztő:
aljegyző
A napirendet tárgyaló ülés típusa-1:
nyílt / zárt
A napirendet tárgyaló ülés típusa-2:
rendes / rendkívüli
A határozat elfogadásához szükséges többség típusa:
egyszerű / minősített

A szavazás módja:
nyílt / titkos

Előterjesztés módja:
rendes
A tárgyalandó témakör: Tájékoztató a vagyonnyilatkozatok kötelező közzétételéről és az ezzel kapcsolatos törvényi változásokról
Tisztelt Képviselő-testület!
Az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény módosította a Magyarország helyi önkormányzatairól szóló 2011. évi CLXXXIX. törvényt (Mötv.), amelynek következtében jelentősen változtak az önkormányzati képviselők vagyonnyilatkozat-tételi kötelezettségére vonatkozó rendelkezések.
A legfontosabb változások:

· a vagyonnyilatkozatok őrzése, kezelése és nyilvántartása kötelező bizottsági feladatként került meghatározásra;

· bővült a vagyonnyilatkozatra kötelezett hozzátartozók köre, a képviselő saját vagyonnyilatkozatához a vele közös háztartásban élő, a Polgári Törvénykönyv szerinti hozzátartozó vagyonnyilatkozatát is csatolni kell;

· a képviselő vagyonnyilatkozata közérdekből nyilvános, azt az önkormányzat honlapján közzé kell tenni, és a megbízatás megszűnését követő három évig elérhetővé kell tenni;

· a vagyonnyilatkozatokat a kijelölt bizottságnak a képviselői megbízatás megszűnését követően három évig meg kell őriznie;

· az Integritás Hatóság jogosult a képviselői vagyonnyilatkozatok hivatalbóli ellenőrzésére, valamint jelentés készítésére;

· új jogkövetkezmények kerültek bevezetésre:

· adminisztratív jellegű, de nem elhanyagolható hiányosság esetén vagyoni szankció alkalmazható;

· a vagyonnyilatkozat elmulasztása vagy lényeges adat szándékosan valótlan közlése méltatlansági oknak minősülhet.

A módosítás alapján a képviselő-testületnek 2026. október 31. napjáig felül kell vizsgálnia és módosítania kell a Szervezeti és Működési Szabályzatát annak érdekében, hogy rendelkezzen a vagyoni szankció alkalmazásának szabályairól.

Nagymaros, 2026. július 29.
dr. Molnár-Fábián Ágnes s.k.
aljegyző

